लाल बहादुर शास्त्री का जन्म 2 अक्तूबर,1904 को मुगलसराय में हुआ था। उनके पिता श्री शारदा प्रसाद श्रीवास्तव आदर्श अध्यापक थे। वे सहृदयी और उदार विचारों के थे। जिनका प्रभाव लाल बहादुर शास्त्री पर भी रहा। यद्यपि उन्हें उनका साथ लंबे समय तक नहीं मिला। जब वे मात्र 18 माह के थे,तभी उनके पिता का निधन हो गया और उन्हें आर्थिक तंगी का सामना करना पड़ा। मां रामदुलारी के संस्कारों ने उन्हें आत्मस्वाभिमानी बनाया। पढ़ने के लिए वे तैर कर गंगा पार स्कूल जाते ; उनके पास इतने पैसे नहीं होते थे कि वे नाविक को दे पाएं। हाई स्कूल की परीक्षा हरिश्चंद्र स्कूल वाराणसी से की।